Izglītību ieguvis Hārvardas koledžā (Harvard College) un Hārvardas juridiskajā skolā (Harvard Law School). Pirms ievēlēšanas Masačūsetsas Pārstāvju palātā 1972. gadā B. Frenks darbojās politikā kā palīgs. 1980. gadā ticis ievēlēts ASV Pārstāvju palātā ar 52% balsu. Pēc tam ticis vairākkārt pārvēlēts. Laikā no 2007. līdz 2011. gadam B. Frenks bija Pārstāvju palātas Finanšu pakalpojumu komitejas vadītājs. 2011. gada 28. novembrī politiķis paziņoja, ka pēc 2013. gada beigs savu politisko karjeru Kongresā.